
एक छोटे शहर में ईमानदार कलेक्टर सरनजीत सिंह (सनी देओल) का ट्रांसफर होता है। सरनजीत अपनी काबिलियत के दम पर कलेक्टर बना है। वह बेखौफ होकर अपनी ड्यूटी निभाने में यकीन रखता है। निडर सरनजीत को लोग सिंह साब कहते हैं। सरनजीत का सामना भूदेव (प्रकाश राज) से होता है जो खुद को कानून से ऊपर मानता है। भूदेव के सामने मुख्यमंत्री और बड़े अफसर भी खामोश रहते हैं।

भूदेव की कंपनियों पर सरकार का करोड़ों रुपयों का टैक्स बकाया है, जिसे वसूल करने के लिए सरनजीत उसकी फैक्ट्रियों को सील करवा देता है। भूदेव और सरनजीत का जब सामना होता है तो सरनजीत भूदेव के गाल पर तमाचा मार देता है। और फिर शुरू होती है भूदेव-सरनजीत की जंग जिसमें भूदेव सरनजीत को जेल भिजवा देता है। सरनजीत जेल में ही भूदेव से बदला लेने का संकल्प लेता है और फिर सिस्टम को अपने तरीके से ठीक करता है।

सनी देओल को पर्दे पर अपना गुस्सा दिखना बहुत अच्छे तरीके से आता है। उनके रोल के मुताबिक वे पर्दे पर गुस्सैल नजर आए हैं और उनके एक्शन सीन लाजवाब हैं। एक्शन सीन के बीच सनी डायलॉग बोलते अच्छे लगते हैं।

प्रकाश राज ने अपना रोल पूरी ईमानदारी से निभाया है। भूदेव के लिए प्रकाश राज को जितना जालिम और खतरनाक लगना चाहिए था, वह लगे हैं। लेकिन दर्शक उनका यह रूप पिछली फिल्मों में देख चुके हैं। फिर भी उनका अभिनय दमदार है। जॉनी लीवर अपने पुराने अंदाज में हंसाते नजर आए हैं।

निर्देशक अनिल शर्मा ने एक बार फिर सनी को पूरे एक्शन अवतार में पेश किया है, जो उनके फैन को पसंद आ सकता है। सिंह साब द ग्रेट में सनी के लिए एक्शन की गुंजाइश तो थी, लेकिन उन पर फिल्माए गाने खीज पैदा करते हैं। अनिल शर्मा ने एक मसाला फिल्म बनाने की कोशिश तो की है, लेकिन कौन सा मसाला किस मात्रा में डाला जाए, यह वे तय नहीं कर पाए।

अगर आप को रिवेंज एक्शन फिल्म पसंद है और आप सनी के फैन हैं तो सिंह साब द ग्रेट देखी जा सकती है।

निर्माता : अनुज शर्मा, संगीता अहीर
निर्देशक : अनिल शर्मा
कलाकारः सनी देओल, अंजिल अब्रोल, प्रकाश राज, अमृता राव, उर्वशी रातौला, सिमरन, जॉनी लीवर, संजय मिश्र, यशपाल शर्मा,
सनी देओल ने 80 और 90 के दशक में अपनी एक्शन फिल्मों से धूम मचा दी थी। सनी का यह सुनहरी दौर था। इसी दौर के सनी की झलक को निर्देशक अनिल शर्मा ने ‍सिंह साब द ग्रेट के जरिये फिर से दिखाने की कोशिश की है। सिंह साब द ग्रेट की कहानी टिपिकल सनी देओल फिल्मों की तरह ही है। एक आदर्शवाद
ी
हीरो, जिसका एक ताकतवर विलेन से सामना होता है और फिर अंत में जीत सचाई की होती है।


